

Suomen Gastroenterologiahoitajat ry

Toimintasuunnitelma 2021

Suomen Gastroenterologiahoitajat ry tarjoaa jäsenistölleen mahdollisuuden kehittää gastroentero-

logista ja endoskooppista hoitotyötä sekä gastroenterologian parissa työskentelevien hoitajien

ammattitaitoa tieto- ja taitotasoa nostamalla sekä luomalla kontakteja hoitoalan ammattilaisten välille.

Yhdistys toimii kommunikaatio- ja tiedotuskanavana gastroenterologisen- ja endoskooppisen

hoitotyön parissa työskenteleville.

Yhdistyksen toimintaan kuuluu kansainvälisyys ja monikansallinen yhteistyö, sisältäen koulutusta

ja hoitotyön kehittämistä.

1. HALLITUS

Vuosikokouksessa valittu hallitus johtaa yhdistyksen toimintaa.

Hallitukseen kuuluu puheenjohtaja, neljä varsinaista jäsentä ja neljä varajäsentä.

2. JÄSENISTÖ

Yhdistyksen jäsenistö koostuu gastroenterologista ja endoskooppista hoitotyötä tekevistä hoitotyön koulutuksen saaneista ammattilaisista Suomessa. Yhdistykseen kuuluu endoskooppista-, leikkaussali-, vuodeosasto-, ja polikliinista hoitotyötä tekeviä hoitajia.

Yhdistyksen jäsenenä voi olla myös oikeuskelpoinen yhteisö tai säätiö, joka kiinnostuksensa vuoksi

on siihen halukas.

Jäsenten aktiivisuutta yhdistyksen toiminnassa ja sen suunnittelussa pyritään pitämään yllä

panostamalla tiedottamiseen sekä alaan kuuluvien koulutusten järjestämiseen, joissa huomioidaan

jäsenten toiveita luentoaiheista.

Yhdistys pyrkii jäsenmäärän kasvattamiseen. Jäseneksi liittyminen tapahtuu www-sivulta saatavalla

kaavakkeella tai lähettämällä kaavakkeessa pyydetyt tiedot yhdistyksen jäsensihteerille. Myös opintopäivien yhteydessä jaetaan jäsenkaavakkeita.

Jäsenellä on mahdollisuus hakea apurahaa koti- ja ulkomaisiin koulutuksiin. Apurahasäännöt ovat nähtävillä jäsenlehdessä sekä yhdistyksen www-sivulla.

3. KOKOUKSET

Vuosikokous pidetään syys-marraskuussa ja kevätkokous helmi-maaliskuussa.

Vuosikokous käyttää yhdistyksen päätäntävaltaa, siinä käsitellään sääntöjen määräämät asiat.

Syyskokous toimii vuosi- ja vaalikokouksena, jolloin käsitellään seuraavan vuoden budjetti,

toimintasuunnitelma ja pidetään tarvittavat henkilövaalit.

Kevätkokouksessa tarkistetaan kirjanpitäjien lausunnot, myönnetään vastuuvapaudet, kuullaan toimintakertomus ja saadaan edellisen kauden kokonaispalaute.

Yhdistyksellä on sääntöjen mukaan mahdollisuus pitää vain yksi kokous vuodessa, jolloin keskittyminen korkeatasoisen koulutuksen järjestämiseen ja antamiseen mahdollistuu.

4. KOULUTUSPÄIVÄT

Koulutuspäiviä järjestetään 1-2 vuodessa. Kevään opintopäivästä tiedotetaan syyskokouksessa 2020. Syksyn opintopäivän ja vuosikokouksen ajankohta suunnitellaan keväällä 2021.

Yhdistyksen jäsenet toimivat pohjoismaisten ja Euroopan gastroenterologisten hoitajien koulutuksien valmisteluissa ja toteutuksessa.

5. VARAINHANKINTA

Yhdistys perii jäsenmaksuna vuosikokouksessa päätetyn suuruisen jäsenmaksun.

Koulutuspäiviltä peritään osallistumismaksu, joka on jäsenille ja ei jäsenille erisuuruinen.

Hallituksen luoma varainhankintajärjestelmä selkeyttää yrityksiltä anottavan sponsorituen

käytäntöä. Yrityksellä on mahdollisuus ryhtyä yhdistyksemme kannatusjäseneksi ja sitoutua tukemaan yhdistyksemme toimintaa sovitulla kannatusjäsenmaksulla vuosittain.

Näin kerättyjä varoja käytetään jäsenten hyväksi, muun muassa myöntämällä apurahoja ja järjestämällä koulutuksia.

6. TIEDOTTAMINEN

Uusille jäsenille lähetetään jäsentiedote ja yhdistyksen viimeksi ilmestynyt jäsenlehti.

Ajankohtaista informaatiota yhdistyksen toiminnasta ja koulutuksista jäsenistö saa yhdistyksen www-sivuilta ja Facebook-sivustolta sekä jäsenlehdestä. Pyrkimyksenä on jäsenistön kattava tavoittaminen.

Jäsenlehti ilmestyy 1-2 kertaa vuodessa. Siinä on ajankohtaisia asioita, koulutuspäiviltä referaatteja

sekä informaatiota yhdistyksestä. Jäseniltä toivotaan kirjoituksia lehteen laitettavaksi.

Yhdistyksen www-sivuja ja Facebook- sivustoa päivitetään ja niiden toivotaan olevan jäsenistön ahkerassa käytössä.

7. TYÖRYHMÄT

Yhdistys voi tarvittaessa kehittämistyötä suunniteltaessa perustaa erilaisia työryhmiä.

8. KANSAINVÄLINEN TOIMINTA

Yhdistys on mukana ESGENA:n (European Society of Gastroenterology and Endoscopy

Nurses and Associates) toiminnassa. ESGENA:ssa yhdistyksen nimettynä edustajana toimii hallituksen jäsen Päivi Muranen.